CELEX: 52022PC0113
Language: lv
Date: 2022-03-17
Title: Priekšlikums EIROPAS PARLAMENTA UN PADOMES REGULA, ar ko Regulu (ES) 2016/1628 groza, lai pagarinātu Komisijas pilnvaras pieņemt deleģētos aktus

EIROPAS KOMISIJA
            Briselē, 17.3.2022
            COM(2022) 113 final
            2022/0080(COD)
            
            Priekšlikums
            EIROPAS PARLAMENTA UN PADOMES REGULA,
            ar ko Regulu (ES) 2016/1628 groza, lai pagarinātu Komisijas pilnvaras pieņemt deleģētos aktus
            (Dokuments attiecas uz EEZ)
            
               
         
         
            
               PASKAIDROJUMA RAKSTS
            
            
               1.PRIEKŠLIKUMA KONTEKSTS
            
            
               •Priekšlikuma pamatojums un mērķi
            
            
               Ar Regulu (ES) 2016/1628 visas Komisijas pilnvaras pieņemt deleģētos aktus bija ierobežotas uz piecu gadu laikposmu, kas beidzās 2021. gada 6. oktobrī. Tā kā tipa apstiprināšanas tiesību aktu elementi pastāvīgi ir jāatjaunina atbilstoši tehnikas progresam vai jāievieš citi grozījumi atbilstoši deleģētajām pilnvarām, priekšlikuma projektā grozīts Regulas (ES) 2016/1628 55. panta 2. punkts, lai nodrošinātu pilnvaru deleģēšanu vēl uz pieciem gadiem ar automātiskas pagarināšanas iespēju.
            
            
               2.JURIDISKAIS PAMATS, SUBSIDIARITĀTE UN PROPORCIONALITĀTE
            
            
               •Juridiskais pamats
            
            
               
                  Līguma par Eiropas Savienības darbību 114. pants.
               
            
            
               •Subsidiaritāte (neekskluzīvas kompetences gadījumā) 
            
            
               
                  Subsidiaritātes principu piemēro tāpēc, ka priekšlikums nav Savienības ekskluzīvā kompetencē.
               
               
                  Tā kā priekšlikums prasa grozījumus spēkā esošajos ES tiesību aktos, šos jautājumus konstruktīvi risināt spēj tikai ES. Turklāt politiskos mērķus nevar pietiekami labi sasniegt ar dalībvalstu rīcību. Eiropas Savienības rīcība ir nepieciešama, lai izvairītos no šķēršļu likšanas vienotajā tirgū, it īpaši NRMM motoru jomā, kā arī gaisa piesārņojuma transnacionālo īpašību dēļ. 
               
               
                  Tādēļ šis priekšlikums atbilst subsidiaritātes principam.
               
            
            
               •Proporcionalitāte
            
            
               
                  Priekšlikums atbilst proporcionalitātes principam, jo nosaka tikai to, kas nepieciešams, lai sasniegtu mērķi garantēt iekšējā tirgus pareizu darbību, vienlaikus nodrošinot augstu sabiedrības drošības un vides aizsardzības līmeni. 
               
            
            
               •Juridiskā instrumenta izvēle
            
            
               
                  Regula, kas groza regulu.
               
            
            
               3.EX-POST IZVĒRTĒJUMU, APSPRIEŠANOS AR IEINTERESĒTAJĀM PERSONĀM UN IETEKMES NOVĒRTĒJUMU REZULTĀTI
            
            
               Priekšlikumam nav pievienots atsevišķs ietekmes novērtējums, jo ietekmes novērtēšana jau ir veikta Regulai (ES) 2016/1628. Priekšlikums minēto regulu nemaina pēc būtības un iesaistītajām personām neuzliek jaunus pienākumus. Tā mērķis ir pagarināt Komisijas pilnvaras atjaunināt konkrētus elementus, lai ņemtu vērā tehnikas progresu un ieviestu citus grozījumus atbilstoši deleģētajām pilnvarām.
            
            
               4.IETEKME UZ BUDŽETU
            
            
               Šim priekšlikumam nav ietekmes uz ES iestāžu budžetu. 
            
         
         
            
               2022/0080 (COD)
            
            
               Priekšlikums
            
            
               EIROPAS PARLAMENTA UN PADOMES REGULA,
            
            
               ar ko Regulu (ES) 2016/1628 groza, lai pagarinātu Komisijas pilnvaras pieņemt deleģētos aktus
            
            
               (Dokuments attiecas uz EEZ)
            
            
               EIROPAS PARLAMENTS UN EIROPAS SAVIENĪBAS PADOME,
            
            
               ņemot vērā Līgumu par Eiropas Savienības darbību un jo īpaši tā 114. pantu,
            
            
               ņemot vērā Eiropas Komisijas priekšlikumu,
            
            
               pēc leģislatīvā akta projekta nosūtīšanas valstu parlamentiem,
            
            
               ņemot vērā Eiropas Ekonomikas un sociālo lietu komitejas atzinumu
                  1
               , 
            
            
               saskaņā ar parasto likumdošanas procedūru,
            
            
               tā kā:
            
            
               (1)Eiropas Parlamenta un Padomes Regula (ES) 2016/1628
                  2
                paredz pamata noteikumus par autoceļiem neparedzētas mobilās tehnikas iekšdedzes motoru gāzveida un daļiņveida piesārņotāju emisijām un tipa apstiprināšanu un piešķir pilnvaras Komisijai noteikt tehniskās specifikācijas deleģētajos aktos un īstenošanas aktos. Ar minētās regulas 55. panta 2. punktu šis pilnvaru deleģējums Komisijai tika piešķirts uz ierobežotu piecu gadu laikposmu, kas beidzās 2021. gada 6. oktobrī. Tā kā ir nepieciešams atjaunināt tipa apstiprināšanas tiesību aktu elementus atbilstoši tehnikas progresam vai ieviest citus grozījumus atbilstoši deleģētajām pilnvarām, tai skaitā deleģēto aktu, ar ko nosaka autoceļiem neparedzētai mobilajai tehnikai uzstādītu ekspluatācijā esošu iekšdedzes motoru uzraudzības prasības, būtu jāpagarina Komisijas pilnvaras pieņemt deleģētos aktus, paredzot iespēju tās vēl pagarināt.
            
            
               (2)Tāpēc Regula (ES) 2016/1628 būtu attiecīgi jāgroza,
            
            
               IR PIEŅĒMUŠI ŠO REGULU.
            
            
               1. pants
            
            
               Regulas (ES) 2016/1628 55. panta 2. punktu aizstāj ar šādu: 
            
            
               “2. Pilnvaras pieņemt 19. panta 2. punktā, 24. panta 11. punktā, 25. panta 4. punktā, 26. panta 6. punktā, 34. panta 9. punktā, 42. panta 4. punktā, 43. panta 5. punktā un 48. pantā minētos deleģētos aktus Komisijai piešķir uz desmit gadu laikposmu no 2016. gada 6. oktobra.  Komisija sagatavo ziņojumu par pilnvaru deleģēšanu ne vēlāk kā 2026. gada 6. janvārī un deviņus mēnešus pirms katra turpmākā piecu gadu laikposma beigām. Pilnvaru deleģēšana tiek automātiski pagarināta uz piecu gadu laikposmiem, ja vien Eiropas Parlaments vai Padome neiebilst pret šādu pagarinājumu vēlākais trīs mēnešus pirms katra laikposma beigām.”
            
            
               2. pants
            
            
               Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
            
         
         
            
               Šī regula uzliek saistības kopumā un ir tieši piemērojama visās dalībvalstīs.
            
            
               Briselē,
            
            
               
                  Eiropas Parlamenta vārdā —
                        Padomes vārdā —
               
               
                  priekšsēdētāja
                        priekšsēdētājs
               
            
         
         
            
                  
                     (1)
                  
                        OV C , , . lpp.
               
               
                  
                     (2)
                  
                        Eiropas Parlamenta un Padomes Regula (ES) 2016/1628 (2016. gada 14. septembris) par prasībām attiecībā uz autoceļiem neparedzētas mobilās tehnikas iekšdedzes motoru gāzveida un daļiņveida piesārņotāju emisiju robežvērtībām un tipa apstiprināšanu, ar ko groza regulas (ES) Nr. 1024/2012 un (ES) Nr. 167/2013 un groza un atceļ Direktīvu 97/68/EK (OV L 252, 16.9.2016., 53. lpp.).